ΚΟΙΝΗ ΘΕΣΗ (ΕΚ) αριθ. 18/97 που καθορίστηκε από το Συμβούλιο στις 24 Μαρτίου 1997 για τη θέσπιση της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου, της . . ., για την τρίτη τροποποίηση της οδηγίας 88/344/ΕΟΚ, για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (97/C 157/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι η επιστημονική επιτροπή τροφίμων επανεξέτασε το σύνολο των διαλυτών εκχύλισης που περιλαμβάνονται στην οδηγία 88/344/ΕΟΚ (4) προκειμένου να αντικαταστήσει τις προσωρινές τιμές της αποδεκτής ημερήσιας πρόσληψης, που είχαν καθοριστεί το 1981, με οριστικές τιμές 7 ότι αυτό δεν κατέστη δυνατό σε όλες τις περιπτώσεις δεδομένου ότι η βιομηχανία δεν διαβίβασε τα αναγκαία στοιχεία που της είχαν ζητηθεί 7 ότι, με βάση τα στοιχεία που ελήφθησαν, η επιστημονική επιτροπή τροφίμων μπόρεσε να επιβεβαιώσει την έγκρισή της για την πλειονότητα των διαλυτών 7 ότι η μέγιστη περιεκτικότητα ορισμένων τροφίμων σε υπολείμματα διαλυτών μπορεί να μειωθεί 7

ότι ορισμένοι διαλύτες δεν χρησιμοποιούνται πλέον και ότι θα πρέπει, κατά συνέπεια, να καταργηθούν 7

ότι η επιστημονική πρόοδος οδηγεί στη δημιουργία νέων ουσιών δυναμένων να προστεθούν στην εν λόγω οδηγία 7 ότι θα πρέπει να επιτραπεί η χρήση ενός νέου διαλύτη για τον οποίο η επιστημονική επιτροπή διατύπωσε ευνοϊκή γνώμη 7

ότι οι απαιτούμενες για λόγους επιστημονικής και τεχνικής προόδου τροποποιήσεις συνιστούν μέτρα τεχνικού χαρακτήρα 7 ότι για να απλουστευθεί και να επιταχυνθεί η διαδικασία τροποποίησης είναι σκόπιμο να ανατεθεί στην Επιτροπή η θέσπιση των εν λόγω μέτρων 7

ότι αυτού του είδους η διαδικασία επιτρέπει την ταχύτερη διάθεση των καινοτομιών στην αγορά πράγμα επωφελές τόσο για τη βιομηχανία όσο και για τον καταναλωτή,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 88/344/ΕΟΚ τροποποιείται ως εξής:

1) Στο άρθρο 4, προστίθεται το ακόλουθο στοιχείο:

«α) οι τροποποιήσεις του παραρτήματος που είναι αναγκαίες δεδομένης της επιστημονικής και τεχνικής προόδου όσον αφορά τη χρήση των διαλυτών, τις συνθήκες χρήσης και τις μέγιστες περιεκτικότητες σε υπολείμματα».

Τα πρώην στοιχεία α), β) και γ) μετατρέπονται σε στοιχεία β), γ) και δ) αντιστοίχως.

2) Το παράρτημα τροποποιείται ως εξής:

α) Μέρος Ι:

Η ουσία «οξικός βουτυλεστέρας» διαγράφεται.

β) Μέρος ΙΙ:

Το κείμενο που αφορά το εξάνιο τροποποιείται ως εξής:

>ΘΕΣΗ ΠΗΝΑΚΑ>

γ) Μέρος ΙΙΙ:

- η ουσία «μεθυλοπροπανόλη-1» διαγράφεται,

- προστίθεται η ακόλουθη ουσία:

>ΘΕΣΗ ΠΗΝΑΚΑ>

Άρθρο 2

1. Τα κράτη μέλη τροποποιούν τις νομοθετικές, κανονιστικές και διοικητικές τους διατάξεις κατά τρόπον ώστε:

- να επιτραπεί το εμπόριο προϊόντων που ανταποκρίνονται στην οδηγία 88/344/ΕΟΚ, όπως τροποποιήθηκε από την παρούσα οδηγία, το αργότερο δώδεκα μήνες από την έκδοση της παρούσας οδηγίας,

- να απαγορευθεί το εμπόριο προϊόντων που δεν ανταποκρίνονται στην οδηγία 88/344/ΕΟΚ, όπως τροποποιήθηκε από την παρούσα οδηγία, 18 μήνες από την έκδοση της παρούσας οδηγίας. Ωστόσο, τα προϊόντα που έχουν διατεθεί στην αγορά ή στα οποία έχει επικολληθεί ετικέττα πριν από αυτή την ημερομηνία και δεν ανταποκρίνονται στην οδηγία 88/344/ΕΟΚ, όπως τροποποιήθηκε από την παρούσα οδηγία, μπορούν να διατίθενται στην αγορά μέχρις εξαντλήσεως των αποθεμάτων.

Τα κράτη μέλη ενημερώνουν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή πρώτη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 278 της 24. 9. 1996, σ. 25.

(2) Γνώμη που δόθηκε στις 27. 11. 1996 (ΕΕ αριθ. C 66 της 3. 3. 1997, σ. 3).

(3) Γνώμη του Ευρωπαϊκού Κοινοβουλίου της 23ης Οκτωβρίου 1996 (ΕΕ αριθ. C 347 της 18. 11. 1996, σ. 58), κοινή θέση του Συμβουλίου της 24ης Μαρτίου 1997 και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα των Ευρωπαϊκών Κοινοτήτων).

(4) ΕΕ αριθ. L 157 της 24. 6. 1988, σ. 28 7 οδηγία όπως τροποποιήθηκε τελευταία από την οδηγία 94/52/ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L 331 της 21. 12. 1994, σ. 10).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 23 Ιουλίου 1996, η Επιτροπή παρουσίασε πρόταση οδηγίας (1), που βασίζεται στο άρθρο 100 Α της συνθήκης ΕΚ, για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους.

2. Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους στις 23 Οκτωβρίου (2) και τις 27 Νοεμβρίου 1996 (3).

3. Στις 24 Μαρτίου 1997, το Συμβούλιο εξέδωσε την κοινή του θέση σύμφωνα με το άρθρο 189 Β της συνθήκης.

II. ΣΤΟΧΟΣ

Λαμβάνοντας υπόψη την επανεξέταση από την επιστημονική επιτροπή τροφίμων όλων των διαλυτών εκχύλισης που περιέχονται στον κοινοτικό θετικό κατάλογο καθώς επίσης και την επιστημονική και τεχνική πρόοδο που έχει σημειωθεί από την κατάρτιση του καταλόγου, η Επιτροπή πρότεινε την αναθεώρηση του καταλόγου, καταργώντας δύο ουσίες που χρησιμοποιούντο μέχρι σήμερα, προσθέτοντας μία νέα και αλλάζοντας τις συνθήκες χρήσης και τις μέγιστες περιεκτικότητες σε υπολείμματα στα τρόφιμα.

Επιπλέον, η Επιτροπή, λαμβάνοντας υπόψη ότι η υφιστάμενη διαδικασία για τις τροποποιήσεις της οδηγίας θεωρήθηκε αρκετά δυσκίνητη, και δεδομένου ότι οι δύο προηγούμενες τροποποιήσεις της οδηγίας δεν προκάλεσαν ενστάσεις επί της ουσίας ούτε εκ μέρους του Ευρωπαϊκού Κοινοβουλίου ούτε εκ μέρους του Συμβουλίου, πρότεινε οι τροποποιήσεις να αποφασίζονται στο μέλλον στα πλαίσια μιας ρυθμιστικής επιτροπής.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Το Συμβούλιο, υιοθετώντας στο σύνολό της την πρόταση της Επιτροπής, συμμερίζεται τη γνώμη του Ευρωπαϊκού Κοινοβουλίου, το οποίο ενέκρινε την πρόταση σε πρώτη ανάγνωση, ότι οι τροποποιήσεις στον θετικό υφιστάμενο κατάλογο και στη νέα διαδικασία που θα εφαρμόζεται στο μέλλον, όσον αφορά:

- τις νέες ουσίες που θα προστεθούν στον θετικό κατάλογο,

- τις συνθήκες χρήσης,

- τις μέγιστες περιεκτικότητες σε υπολείμματα,

- τη διαγραφή ουσιών που ήδη περιλαμβάνονται στον θετικό κατάλογο,

είναι δικαιολογημένες και πρόσφορες.

2. Ωστόσο, το Συμβούλιο τροποποίησε την πρόταση όσον αφορά την εφαρμογή της οδηγίας. Οι τροποποιήσεις αυτές έγιναν δεκτές από την Επιτροπή.

Όσον αφορά καταρχάς την ημερομηνία εφαρμογής της οδηγίας, και δεδομένου ότι τα κράτη μέλη δεν είναι σε θέση να τηρήσουν τις προθεσμίες που προβλέπονται από την πρόταση της Επιτροπής, το Συμβούλιο μετέθεσε κατά έξι μήνες τις προθεσμίες μετά τις οποίες τα κράτη μέλη θα πρέπει να μεταφέρουν την οδηγία.

Επιπλέον, και σύμφωνα με την πρακτική που ακολουθείται κατά την έκδοση άλλων οδηγιών σχετικά με τα πρόσθετα, το Συμβούλιο εισήγαγε διάταξη που επιτρέπει στους φορείς να διαθέτουν στο εμπόριο τα προϊόντα που δεν είναι σύμφωνα με την παρούσα οδηγία μέχρις εξαντλήσεως των αποθεμάτων.

3. Το Συμβούλιο, έχοντας καταρχάς αποδεχτεί την πρόταση της Επιτροπής στο σύνολό της, και έχοντας τροποποιήσει ελαφρώς το κείμενό της, εκτιμά ότι επέτυχε μια ισόρροπη και λειτουργική λύση.

(1) ΕΕ αριθ. C 278 της 24. 9. 1996, σ. 25.

(2) ΕΕ αριθ. C 347 της 18. 11. 1996, σ. 58.

(3) ΕΕ αριθ. C 66 της 3. 3. 1997, σ. 3.